Brasile

'U **Brasile** (nome ufficiale jndr'ô purtughese *República Federativa do Brasil*, *Repubbleche Federative d'u Brasile*) ète 'na repubblece federale de ll'Americhe meridionale.
Confine a nord ccu 'a Colombie, 'u Venezuela, 'a Guyane, 'u Suriname ed 'a Guyane Frangese, a sud ccu l'Uruguay e ad ovest ccu l'Argendine, 'u Paraguay, 'a Bolivie ed 'u Perù. Ad est si affacce sus a ll'oceane Atlandiche.

'U Paise tène cumme caratteristeche prengepále 'a soje immenzetate: 'na immenzetate fiseche, climateche, ambiendale e sociale.
Jidde pòte ccu esse conziderate 'nu Paise 'nvije de sveluppe, 'nu Paise 'ndustrializzate, postindustriale a seconne de ll'aspette ca avène valutate. Ète 'nvije de sveluppe 'nquanne sta superanne 'a transiziune demografeche, putenzie le vjie de comunecazziúne, esporte prudotte tropicale e minerale, e stringe relaziune commerciale ccu nuève naziune. Ète pe' spiccià muderne e post-'ndustrializzate pe' lle soje grattacièle, pe' ô sveluppe de lle telecomunecazziúne e d'a tecnologgije.

Ôsce ce stè assistenne a 'na lènde ma progressive crescite de le reddite, a 'nu aumènde qualetative de lle relaziune 'mbrà lle varie reggione, a 'nu 'ngremènde d'a strutture comunecative, totte fattore ca conzendene ad 'u Paise ccu crisce unetariamènde, evitanne 'a sperequazione 'mbrà lle varie Statère.
Inoltre 'a popolazzione aumènde raggionevolmède 'nzieme ad 'a crescite economeche, favorite da 'u Mercosur (Mercate Comune d'u Sud) e d'a Comunetate de lle Naziune d'u Sud Americhe.
Totte quèste premesse aunìte ad 'a forte e secure idendetare naziunale, ad 'a culture ricche e aunitarie, ponnene 'u Brasile jndre 'na posiziune de premarie 'mbortanze pe' quanne arreguarde le sveluppe future de ll'economije e d'a polìteche sus 'a scene mondiale.

'U Paise ète 'nu membre d'u raggruppamènde non ufficiale chiamate BRIC (Brasile, Russie, Indie e Cine), ccu sonde le 'nzieme de lle quàtte granne Pajèsere emergènde a maggior crescite economeche. Ôsce a die ète 'a none putènze economeche jndr'ô munne.

## Sciugrafije

Jndr'ô territorie d'u Brasile se pòtene acchià:
* 'u massicce d'a Guyane
* l'ìrtechiane d'u Brasile
* 'a depressione amazzoneche.

Da 'nu punde de viste sciugrafeche 'u paise jè inoltre scucchiáte jndre 5 granne reggione sciugrafeche (*região*, pl. *regiões*), quèste sonde ausate quacche vôte pure pe' raggione statisteche e non ge tènene accussì nisciune rilevanze da 'nu punde de viste amministrative; lle statère sonde accussì destribbuite:

* 'u Nord o Amazzonia (*Região Norte*): Acre, Amapá, Amazonas, Pará, Rondônia, Roraima, Tocantins
* 'u Nord-Est (*Região Nordeste*): Alagoas, Bahia, Ceará, Maranhão, Paraíba, Pernambuco, Piauí, Rio Grande do Norte, Sergipe
* 'u Sud-Est (*Região Sudeste*): Espírito Santo, Minas Gerais, Rio de Janeiro, São Paulo
* 'u Sud (*Região Sul*): Paraná, Santa Catarina, Rio Grande do Sul
* 'u Cendre-Ovest (*Região Centro-Oeste*): Goiás, Mato Grosso, Mato Grosso do Sul, Distrito Federal do Brasil

## Ordinamènde d'ô state
### Divisiune amministrative

'U Brasile jè comboste da 26 statère federate, cchiù 'nu destritte federale jndr'ô quale se iacchie 'a capitale, ca ète 'nu state autonome.

### Cetate prengepále
Le cetate prengepále d'u Brasile sonde San Paolo d'u Brasile, Rio de Janeiro, Belo Horizonte, Brasília, Salvador, Fortaleza, Recife, Curitiba, Porto Alegre, Manaus, Belém e Goiânia.

## Note

## Bibbliografije
* Ugo Guadalaxara, *Brasile, côre d'u munne. D'a conquiste purtughese ad 'a sinistre de Lula*, Firenze Atheneum, Firenze, 2004 (quarte ediziune).
* *Brasile* jndre: *'Ngeclopedije de Sciugrafije*, Garzanti, Meláne, 2006.
* *Brazil - Lazy, hazy days for lucky Lula*, "The Economist", June 30th, 2007, pp.&nbsp;51–52.
* *Dreaming of Glory: a 14-Page Special Report on Brazil*, "The Economist", April 14th, 2007.

## 'Ndruche pure
* Linee de successione ad 'u trone d'u Brasile
* Corone 'mberiale d'u Brasile
* Sciugrafije d'u Brasile
** Cetate d'u Brasile
** Reggione d'u Brasile
** Statère d'u Brasile
** Jume d'u Brasile
* Aeropuèrte brasiliane
* Bandiere d'u Brasile
* Brasiliane
* Italo-brasiliane
* Eleziune jndr'ô Brasile
* Liste de partite polìteche brasiliane
* Naziunale de calce d'u Brasile
* 1808 (lìbbre)

## Otre pruggette

## Collegaminde fore a Uicchipèdie
* 
* Schede d'u Brasile da 'u site Viaggiare Secure - Site curate da 'u Ministere de lle Estere e da ll'ACI
* Osservatorie Brasile Notizie e attualetate d'u Brasile jndr'à lènga tagliáne